
Parlamentul  României

Camera  Deputaţilor
Comisia pentru Sănătate şi Familie       Nr. 28/ 209 / 23 octombrie  2013 
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra propunerii legislative privind eliberarea gratuită a medicamentelor care costă sub 10 ron pentru persoanele cu venituri sub salariul minim pe economie ( Plx 300/2013), trimis Comisiei pentru sănătate şi familie spre dezbatere,  în fond, cu adresa nr. Plx 300 din 17 septembrie 2013.
În raport cu obiectul şi conţinutul reglementării, propunerea legislativă face parte din categoria legilor organice.
              PREŞEDINTE,                                          SECRETAR,
              Rodica Nassar                                           Florin Buicu
                          


                      Costică Canacheu
[image: image2.png]



Parlamentul  României

Camera  Deputaţilor
Comisia pentru Sănătate şi Familie        Nr. 28/209 / 23 octombrie  2013
R A P O R T  

asupra  propunerii legislative privind eliberarea gratuită a medicamentelor care costă sub 10 ron pentru persoanele cu venituri sub salariul minim pe economie ( Plx 300/2013)
În temeiul dispoziţiilor art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru sănătate şi familie a fost sesizată spre dezbatere în fond,  cu  propunerea legislativă privind eliberarea gratuită a medicamentelor care costă sub 10 ron pentru persoanele cu venituri sub salariul minim pe economie , trimis cu adresa nr. Plx 300 din 17 septembrie 2013.
Senatul, în calitate de primă Cameră sesizată, a respins inţiativa legislativă , în şedinţa din 10 septembrie  2013.

Potrivit dispoziţiilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

     La întocmirea prezentului raport Comisia a avut în vedere :
· avizul negativ al Consiliului Legislativ (nr.344 din 29.04.2013) ;
· avizul negativ al Consiliului Economic şi Social ( nr.1234 din 25.04.2013) ;

· avizul negativ al Comisiei pentru buget, finanţe şi bănci          ( nr.4c-2/406/2.10.2013);
· avizul negativ al Comisiei juridice, de disciplină şi imunităţi ( nr.Plx 300/1.10.2013) ;
· punctul de vedere al Ministerului Sănătăţii (nr.EN 3840/30.05.2013 ) .
Propunerea legislativă  are ca obiect de  reglementare aprobarea eliberării gratuite a medicamentelor care au preţuri sub 10 lei/ambalaj, persoanelor cu venituri sub salariul mnim pe economie.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă, în şedinţa din 22 octombrie 2013. La lucrările comisiei au fost prezenţi  17 deputaţi din totalul de 17 membri.
În urma dezbaterilor, Comisia pentru sănătate şi familie a  hotărât, cu majoritate de voturi, respingerea propunerii legislative privind eliberarea gratuită a medicamentelor care costă sub 10 ron pentru persoanele cu venituri sub salariul minim pe economie întrucât nu sunt respectate prevederile art.138 alin.(5) din Constituţia României, republicată , precum şi dispoziţiile art.15 alin.(1) din Legea nr.500/2002 privind finanţele publice, cu modificările şi completările ulterioare, potrivit cărora, în cazurile în care se fac propuneri de elaborare a unor proiecte de acte normative a căror aplicare atrage micşorarea veniturilor sau majorarea cheltuielilor aprobate prin buget, trebuie să se prevadă şi mijloacele necesare pentru acoperirea minusului de venituri sau creşterea cheltuielilor.
În raport cu obiectul şi conţinutul său, propunerea legislativă face parte din categoria legilor organice . 
              PREŞEDINTE,                                          SECRETAR,

              Rodica Nassar                                           Florin Buicu
Gheorghe Marinescu – şef birou
Întocmit, 
 Cristina Bologan – consilier  parlamentar

